CPF ผนึกกำลังผู้บริหาร-พนักงาน ต้านคอร์รัปชันผ่านระบบออนไลน์ รับ New Normal
บริษัท เจริญโภคภัณฑ์อาหาร จำกัด (มหาชน) หรือ CPF โดย นา …
15 ก.ย. 2563

บริษัท เจริญโภคภัณฑ์อาหาร จำกัด (มหาชน) หรือ CPF โดย นายวุฒิชัย สิทธิปรีดานันท์ รองกรรมการผู้จัดการอาวุโส ด้านความรับผิดชอบต่อสังคมและการพัฒนาอย่างยั่งยืน และ นายเฉลิมชนม์ กุณฑลวรรณ รองกรรมการผู้จัดการ พร้อมด้วยผู้บริหารและพนักงานร่วมแสดงพลังต่อต้านการทุจริต ในงานวันต่อต้านคอร์รัปชัน ประจำปี 2563 ซึ่งเป็นกิจกรรมที่จัดมาต่อเนื่อง
โดยองค์กรต่อต้านคอร์รัปชันประเทศไทย ภายใต้แนวคิด จับโกง โคตรง่าย แค่ปลายนิ้ว “Power of Data” ปีนี้เป็นครั้งแรกที่จัดงานลักษณะใหม่ Virtual Collaboration ผ่านระบบออนไลน์ รองรับวิถี New Normal เพื่อแสดงจุดยืนในการดำเนินธุรกิจด้วยความรับผิดชอบ โปร่งใส ตามหลักธรรมาภิบาลของเอกชน
ขณะที่ซีพีเอฟมีการประกาศนโยบายต่อต้านคอร์รัปชัน เพื่อแสดงถึงความมุ่งมั่นในการป้องกันและต่อต้านคอร์รัปชันทุกรูปแบบ ซึ่งเป็นส่วนสำคัญในการสร้างความยั่งยืนให้กับองค์กร ควบคู่ไปกับการสร้างความเติบโตทางเศรษฐกิจของประเทศ และการดูแลสังคมและสิ่งแวดล้อม ณ อาคารซี.พี.ทาวเวอร์ สีลม